ಮಹಾಮಾರಿ ಕೊರೊನಾ ಸೋಂಕಿನಿಂದ ಗೆದ್ದ 88 ವರ್ಷದ ವೃದ್ಧೆ ಕೊಪ್ಪಳ,ಸೆ,13ಹಿ.ಸ : ಜಿಲ್ಲೆಯಲ್ಲಿ ಕೊರೋನಾ ಸೋಂಕು ಜನರಲ್ಲಿ ಭೀತಿ ಮೂಡಿಸುತ್ತಿದೆ, ಈ ನಡುವೆ ಕೊಪ್ಪಳ ತಾಲೂಕಿನ ಹುಲಗಿ ಗ್ರಾಮದ ಅಜ್ಜಿಯೊಬ್ಬರು ಗುಣಮುಖರಾಗಿ ತಮ್ಮ ಅನುಭವ ಹಂಚಿಕೊಂಡಿದ್ದಾರೆ. ಹುಲಗಿ ಗ್ರಾಮದ 88 ವರ್ಷದ ಪರಿಮಳ ಕುಲಕರ್ಣಿ ಎಂಬುವರಿಗೆ ಸೋಂಕು ತಗುಲಿತ್ತು. ಇವರಿಂದ ಮನೆಯಲ್ಲಿನ ಇನ್ನಬ್ಬರಿಗೂ ಕೊರೋನಾ ವಕ್ಕರಿಸಿದೆ. ಉಳಿದ ಇಬ್ಬರಿಗಿಂತ ಪರಿಮಳ ಅವರು ಬೇಗನೇ ಚೇತರಿಸಿಕೊಂಡಿದ್ದಾರಂತೆ . ಸದ್ಯ ಮನೆಯವರೆಲ್ಲ ಗುಣಮುಖರಾಗಿದ್ದಾರೆ . ಬಿಸಿ ನೀರು , ಕಷಾಯ ಸೇರಿದಂತೆ ಅನೇಕ ಉಪಕ್ರಮಗಳನ್ನು ಪಾಲಿಸಿದ್ದೇನೆ . ಈಗ ಏನೂ ತೊಂದರೆಯಿಲ್ಲ , ಯಾವ ಭಯವೂ ಬೇಡ ಎಂದು 88 ವರ್ಷದ ಪರಿಮಳ ಕುಲಕರ್ಣಿ ಅವರು ತಮ್ಮ ಅನುಭವ ಹಂಚಿಕೊಂಡಿದ್ದಾರೆ . ಹಿಂದುಸ್ತಾನ ಸಮಾಚಾರವಿ.ಪಿಎಮ್.ಎಸ್ಯ.ಮ